SSV: Koronavirusdan davolanayotganlar soni 3 mingdan kamaydi, davolanish ko‘rsatkichi 92 foizga chiqdi

Xabar qilinishicha, kun davomida 638 bemor sog‘ayib, 5 kishi vafot etdi. Tuzalganlar 37 200 nafar, qurbonlar 298 nafarni tashkil etmoqda.
Ayni paytda davolanayotganlar soni 3 mingdan kamayib, 2949 nafarga tushdi.

Yangi holatlar (+393)
Vazirlik xabariga ko‘ra, yangi holatlarning barchasi tana harorati ko‘tarilgani bois profilaktika maqsadida test topshirgan va koronavirusga chalingan bemorlar bilan muloqotda bo‘lgani sababli namuna olingan fuqarolar orasida aniqlangan.
Tuzalganlar (+638)
40 447 bemordan 37 200 nafari sog‘ayib, davolanish ko‘rsatkichi birinchi marta 92 foizga yetdi.
O‘lim holatlar (+5)
Besh kishi vafot etdi, ularning barchasi – erkaklar. Rasmiy statistikada qayd etilgan o‘limlar soni 298taga yetdi. O‘lim ko‘rsatkichi rasman 0,7 foiz bo‘lib qolmoqda.
Ayni paytda davolanayotgan 2 949 bemordan 279 nafari og‘ir, 133 nafari esa o‘ta og‘ir ahvolda.